da en en en fr de da id da nb da da da da nb da da da da da da da da da nb da da da en en
Tirsdag d. 25. april 2017 kl. 19:46 af Henrik Pfaff
Det går fremad. Efter sidste weekends sejrsrate 1 ud af 4 vandt vi i denne weekend 2 ud af 3. Førsteholdet fik revanche for sit noget uforståelige nederlag mod et stærkt forynget herninghold sidste uge – denne gang på hjemmebane
De første tre gærder Saif Ahmad (1), Zishan Shah (0) og Wahab Hashmi 5 var ude ved totalen 15 på omkring 5 overe.
Det benyttede Saad Ahmad (56 på 50 bolde) til at spille årets hidtil bedste halvleg og god støtte fik han af tilbagevendte Taha Ahmed (27 på 49 bolde). De skiltes først ved 92 i den 16. overog det endte med 138/6.
Saad Ahmad, der er journaliststuderende på RUC, skulle næsten selv have haft lov til at skrive om sin flotte halvleg mod Herning
Basit Javed slår ud
Op og ikke ud. Basit Javed slipper med ” livet” i behold, selvom chancen blev nem.
Mere legitimt stød fra Javed. Mærk dommer Jesper Jensens glade ansigtsudtryk over chancen for en efterfølgende forkølelse
Herning havde 6 ude for 31, men i stedet for at stramme skruen kom der gang i afløsningskasterne og jyderne endte med 93/7. Vores nyerhvervelse fra AB Touqeer Ahmad, der er en høj kraftig fyr, der kaster med god fart og vil blive endnu mere ubehagelig, når pitchene tørrer ud, var bedst med 3/20. Han er vigtig for tiden, hvor to andre fartbowlere Mads og Jonas Henriksen er ude af spillet på grund af skader.
Ishøj, der har slået KB, er eneste ubesejrede, mens Skanderborg synes tabt efter tre nederlag ud af 4.
Årets første gevinst til 2. holdet
2. holdets gærdeside har ikke set for godt ud de første par kampe, men det hjalp med lidt nyt blod i udekampen mod Ishøj. De kom i form af Venu Nagaraj, der kom ind efter en bedrøvelig start, hvor 3 var ude for 13. Han er kommet fra Soranerne og flyttet til den anden ende af byen – herude – og har valgt os. I en matchwinning halvleg på 57 bolde scorede han 67 og hjalp dermed holdet til 139/7.
De fire første kastere holdt modstanderne i en skruestik (65 i den 14 overe) og først da spinnerne kom til, da det hele var afgjort, kunne Ishøj pynte – de endte med 114/5.
International tilgang hjalp ikke
Vi har fået tilgang af nogle indiske spillere og en dansktalende engelsk/irer William Gunnel, hvis venstrehåndsaktion ser godt ud. Men det hjalp kun 3. holdet til en lige kamp ude mod Køge, der vandt 102-93. Zeshan Aslam den eneste med en nævneværdig score 24.
Vi var søndag værter for en kamp mellem et lidt for stærkt udvalgt hold og U-18 landsholdet. Kampen blev afbrudt adskillige gange af hagl- og regnvejr, men det lykkedes dog Saif Ahmad (84) og Wahab Hashmi (54) at gøre sig til topscorere ud af totalen på 268 på 45. Vores drenge spinner Abdullah Mahmood havde den æret at få lov til at kaste alle de tilladte 9 overe for U-18 og selvom han ikke fik gærder var han blandt de meste økonomiske kastere. Efterfølgende scorede U-18 143.
Vi har hollandsk besøg fra Excelsior i næste uge, hvor seniorholdene ikke har nogen kampe. Hollænderne kommer med et U-12 og et U-15 hold og møder vores tilsvarende hold plus andre klubber. Vi starter fredag aften, der er fuldt program lørdag med visit af Glostrup og Albertslund og søndag afsluttes med et U-12 stævne og AB’s drenge mod gæsterne